තාමත් යෂ් ටැවීන්ගෙන් ප්‍රශ්න කරන ගමන් හිටියේ. ඒත් එක පාරටම ඇහුනා දොරට තට්ටු කරන සද්දයක්. යෂ් ⁣පොලිස් නිලධාරියා දිහාත්, ටැවීන් දිහාත් බලලා නැගිටලා දොර ලගට ගියා.. දොර විවෘත කරා. යෂ් ඉස්සරහා හිටගෙන හිටියේ පෙනුමෙන් හිගන වෙස් ගත්ත තරුණයෙක්.. 

" මං හොයාගත්තා.."

හිගන වෙස් ගත්ත තරුණයා කිව්වා..

" විශ්වාසයිද මිනිහාමයි කියලා.. "

" ඔව් ! මං ස්ථිරවම හොයාගත්තා ඒ මිනිහම තමයි.. "

" තමුසේ පිටිපස්සෙන් යනවා දැක්කේ එහෙම නෑ නේද.. සැකයක් හිතුනේ නෑනේ මිනිහට.. "

" අපෝ නෑ යෂ් මහත්තයා. ඒක විශ්වාසයි.. "

" හොදයි. තමුසේ ගිහින් ඇහැ ගහන් ඉන්නවා..මං පනිවිඩයක් එවන්නම්. එතකන් මොනවා හරි වෙලා මිනිහා මාරු වෙනවා වගේ දැක්කොත් අල්ලා ගන්නවා මං එනකන් බලාගෙන ඉන්න එපා.. "

යෂ් හිගන වෙස් ගත් තරුණයාව පිටත් කරා. ආයිත් ඇවිත් ටැවීන් ලගින් වාඩි උනා..

" මහත්වරුනි, මට ඉතාමත් හදිසි වැඩකට එලියට යන්න වෙලා තියෙනවා. ඒ නිසා අපි ඉක්මනින් ආයිත් හම්බෙමු. එතකන් මේක තාවකාලික සමුගැනිමක්.. "

යෂ් නැගිට්ටා.. ඒත් ටැවීන් යෂ්ට කතා කරා..

" සර් මට පොරොන්දුවක් උනා. මං හැමදේම කිව්වොත් සර් මාව බේරගන්නවා කියලා පොරොන්දු උනා.. මං හිතනවා සර්ට තාමත් ඒක මතක ඇති කියලා.. "

යෂ් හිනා වෙලා කිසිම දෙයක් නොකියා එතනින් එයාගේ කාමරය පැත්තට ගියා. සාජන් මහත්තයා පවා යෂ් නොකියා කියන දේ තේරුම් ගත්ත නිසාම වෙන්න ඇති ටැවීන්වත් එතනින් අරගෙන යන්න නැගිට්ටා...

කාමරයට ඔන්න මෙන්න තියලා නැවතුන යෂ් ටැවීන්ට කතා කරා...

" ඉලන්දාරියා. වැරදි කරපු හැමෝටම දඩුවමක් ලැබෙන්න ඕනමයි. තමුන් වැරද්දක් කලේ නැත්තම් ස්භාවදහම විශ්වාස කරන්න. හරිම තැනදි ඔයාට පිහිට වෙයි.. "

යෂ් නොකියා කිව්වේ එයා ටැවීන්ගේ නිදහස වෙනුවෙන් කතා කරනවා කියලද.. ඒක ටැවීන්ටත් හිතන්න දෙයක් ඉතුරු කරලා යෂ් කාමරය ඇතුලට ගියා.. ආයිත් ටික වෙලාවකින් එලියට ආවේ ටිකක් අමතු ඇදුමකින් සැරසිලා.. ඒක පයිප්ප බාස් කෙනෙක්ගේ වගේ ඇදුමක්. ඒකත් ඇදගෙන යෂ් ආවා මනෝජ් ලගට...

මනෝජ්ටත් පුදුමයි යෂ්ව දැක්කාම..

" මොකද යෂ් මහත්තයා, ඩිටෙක්ටිව් රස්සාව අත ඇරලා පයිප්ප බාස් රස්සාවක්වත් හොයාගන්නද හදන්නේ.. "

යෂ් හිනා උනා මිසක කිසි දෙයක් ඒ ගැන කිව්වේ නෑ. යෂ් ඇහුවේ පරීක්ෂනයේ ඉදිරිය ගැන..

" හවස් වෙනකොට මිනිහා ඉන්න තැනක් හොයාගන්න පුලුවන් යෂ් මහත්තයා. දැනටමත් මං සෑහෙන්න කේස් එකේ දුර ඇවිත් ඉන්නේ.. "

" හොදයි එහෙනම්. මං ටිකක් එලියට යනවා.. "

" සුබ පතනවා, යන ගමන හරි යන්න කියලා.. "

යෂ් මොනවත් කිව්වේ නෑ හිනා වෙලා එලියට බැස්සා මිසක.. එතනින් පාරට ඇවිත් යෂ් මිට කලින් ඇවිත් ගිය එයාගේ ගෝලයා එවපු ලොකේශන් එක හොයන් ගියා..

ඒක පාරක් අයිනේ තිබුන දෙමහල් නිවාසයක්..

" මං පයිප්ප ලයින් එක බොලොක් කරා යෂ් මහත්තයා. අයිති එකා පයිප්ප බාස් කෙනෙක් හොයා හොයා හිටියේ. ගමේ එකෙක්ට වැඩේ බාර දිලා තියෙන්නේ. මං මිනිහට ගානක් දුන්නා. අවුලක් නෑ. ඔයාට දැන් තියෙන්නේ ගිහින් ඕන කරන විස්තර ටික බලාගන්න විතරයි.. "

මේ හිගන වෙස් ගත්ත තරුණයා කාලෙකය කලින් පොලිස් සේවයේ හිටපු කොස්තාපල්වරයෙක්. නමුත් හිතුවේ නැති විදිහේ එන්කවුන්ටර් චෝදනාවකට මිනිහට රස්සාව නැති උනා.. දැන් එයා යෂ් යටතේ වැඩ කරගෙන යනවා. ගොඩක් වෙලාවට යෂ්ට අමාරු රහසිගත මෙහෙයුම් කරන්නේ මේ ටීම් එක තමයි.. දැන් උනත් කෙනෙක් පස්සෙන් මේ අය ඇවිත් ඉන්නේ...

" තමුසෙට විශ්වාසයි නේද මිනිහා ඇතුලේ ඉන්නවා කියලා.. "

" ඔව් යෂ් මහත්තයා. මිනිහා වැඩිය එලියට යන් නෑ . ගියත් යන්නේ මොනවා හරි අතවශ්‍ය දෙයක් ගන්න විතරයි. මිනිහා ඉන්නේ ගෙදර.. "

සහයකයාගේ පිලිතුරෙන් සෑහීමකට පත් උන යෂ ආයුධ මල්ලත් අරගෙන ගෙදර ඉස්සරහට ආවා.  සීනුව නාද කරා. ටික වෙලාවකින් ටිකක් වයසක පිරිමි කෙනෙක් ඇවිත් දොර විවෘත කරා...

" ඇයි.. "

" මහත්තයා පයිප්පයක් කැඩිලා කියලා.. "

" පයිප්පයක් කැඩිලා තමයි. ඒත් මං සමරේ මල්ලිට එන්න කියලා කිව්වනේ. මීට කලින් මං තමුසෙව මේ කොහෙවත් දැකලා නෑ. කව්ද තමුන්.. කො⁣හොමද පයිප්පේ වැඩේ ගැන දැනගත්තේ.. "

වයසක මනුස්සයා යෂ් දිහා සැකෙන් බලලා ඇහුවා..

" නෑ නෑ මහත්තයා. සමරේ අයියා තමයි මට කිව්වේ ගිහින් මේක බල්න්න කියලා. අද අයියට එන්න විදිහක් නෑ කිව්වා.. "

වයසක මනුස්සයගේ දෑස් තියුනු බැල්මකින් යෂ් දිහා බැලුවා...

" එතකොට තමුන්ද සමරෙගේ අලුත් ගෝලයා. ඕකා එක්ක ගෝලයන්ට ඉන්න බෑ කියන එකත් ඇත්ත වගේ. දැන් මේ කී වෙනි ගෝලයද.. එනවා එනවා අයිසේ ඇතුලට. ගිහින් බලනවා උඩ තට්ටුවේ පයිප්ප ලීක් එකක්.. වතුර ගලාගෙන යනවා ඉවරයක් නෑ.. "

යෂ් ඇතුලට ආවා. පඩිපෙල දිහා බැලුවා. 

" උඩ තට්ටුවෙද මහත්තයා.. "

ඔව් ඔතනින් නගිනවා උඩට. දොරක් ඇති. තට්ටු කරනවා ඒක. මහත්තයෙක් එයි. එයාට කියනවා මං එව්වේ තමුන්ව කියලා..

යෂ් පඩිපෙල නැගලා උඩට ගියා. ගිහින් දොරට තට්ටු කරා. ටික වෙලාවකින් තරුනයෙක් ඇවිත් දොර විවෘත කරා..

" ඇයි මොකද්ද උවමනාව.. "

යෂ්ගේ ඇස් එක එල්ලේම නැවතුනේ තරුනයාගේ අත් දෙක ලග. 

" පයිප්පය කැඩිලා කියලා ගෙවල් අයිති මහත්තයා කිව්වා.. "

තරුණයා දොර විවෘත කරා... ඇතුලට එන්න ඉඩත් දුන්නා..

" එන්න මං පෙන්නන්නම්.. "

තරුණයා ඉස්සර උනා. ඒත් එක්කම යෂ් ක්‍රියාත්මක උනා. කලින් නොදැක්ක යෂ්ගේ විශේෂ දක්ෂතාවයක් තියෙනවා. එයා අංගම්පොර සටන්කාමියෙක්. නිල ගැන හොද අවබෝධයක් තියෙන කෙනෙක්...

තරුණයට හිතන්නවත් අවස්ථාවක් ලැබුනේ නෑ. යෂ් පිටිපස්සෙන් අල්ලා ගත්තා. ඊලග තත්පරයේ තරුනයාගේ නිල තියෙන තැනක් යෂ් තද කරා. එහෙමම තරුනායව සිහිසුන් උනා...

ඇහුනා පොලිස් ජිප් රථයක් වේගයෙන් ඇවිත් නවත්තන සද්දයත්.. පඩිපෙල නැගගෙන ඉහලට නගින අඩි සද්දයත්...

.
.

පොලිස් නිලධාරීන් ඉහල මාලයේ හිටපු මේඝව අත් අඩංගුවට ගත්තා... ආපු උසස් නිලධාරියා යෂ් ලගට ආවා...

" තාමත් හිතා ගන්න බෑ මට මෙඝ ඉන්න තැනක් හොයාගත්තේ කොහොමද කියලා.. "

යෂ් හිනා වෙලා සිගරට් එකක් පත්තු කරගත්තා.. පැකට් එක උසස් නිලධාරියා පැත්තට දික් කරා...

" එපා ! නිල ඇදුම ඇදන් බෑ. "

නිලධාරියා ප්‍රතික්ෂේප කරා.. යෂ් උගුරු දෙක තුනක් ඉහලට ඇදපු මේඝව ⁣හොයාගත්ත විදිහ උසස් නිලධාරියට විස්තර කරා...

" දන්නවද මිනිහෙක්ට පුරුද්දක් තිබුනොත් ඒක අත් ඇරගන්න ලේසි නෑ. මේඝ ගැන මං හොයපු දේවල් එක්ක මිනිහා මත්ද්‍රව්‍ය වලට ඇබ්බැහි වෙලා හිටපු කෙනෙක් කියලා මං තහවුරු කරගත්තා.. එහෙම කෙනෙක් කොහේ හැංගිලා හිටියත් ඒ දේවල් හොයන් යනවා. අන්තිමට දැක්ක තැන ඉදලා මං කිලෝමිටර් 30 ඇතුලේ පුලුවන් හැම මත්ද්‍රව්‍ය නියෝජිතයවම හම්බුනා. මං ඒ අයට විස්තරය කිව්වා. ඒ අයගෙන් විස්තර ඇහුවා. එක තැනකින් මට වාසනාව උදා උනා. පස්සේ මං මගේ ගෝලයෙක් දාලා මේ ⁣කෙනා දුන්න විස්තර එක්ක මේඝ නැවතිලා ඉන්න තැනක් ⁣අනුමාන කරලා විස්තර හොයන්න කිව්වා. එතනින් පස්සේ මං ඇවිත් තහවුරු කරගත්තා.. ඔබතුමා ඇවිත් අත්අඩංගුවට ගත්තා.. එච්චරයි.. "

හරි ලේසියෙන් කිව්වත් මේක ලොකු වැඩක්. ලේසි නෑ මත්ද්‍රව්‍ය වෙලෙන්දන් හම්බෙන්න. ලේසි නෑ හම්බුනත් විස්තර ගන්න. යෂ් අතේ තියෙනවා මේ බහුතරයක් අය කරපු වැරදි ගැන විස්තරයක්. කොහොමත් කාලෙක ඉදන් යෂ් තොරතුරු හොයනවා. මොකද මත් වෙලදාම පිටිපස්සේ යන්නයි යෂ් ඊලගට උත්සහා ගන්නේ.. කොහොම උනත් යෂ් , යෂ්ම නිසාම පුලුවන් වෙනවා මේඝ ගැන තොරතුරක් හොයාගන්න.. දැන් මේඝ ඉන්නේ පොලිස් අත්අඩංගුවේ ..

යෂ්ට මෙහෙයුම යන අතරේ කෝල් එකක් ආවා.. ඒ මනෝජ්ගෙන්. එයා ලග යෂ් වෙනුවෙන් හොද ආරංචියක් තිබුනා. ඉතින් ඉක්මනින් යෂ් ආයිත් එපාට්මන්ට් එකට ආවා...

" මං අර මිනිහා ගැන විස්තර හොයාගත්තා යෂ් මහත්තයා. මිනිහගේ නම යොහාන්.  මිනිහා හිරුනි කියන කෙල්ල එක්ක එන්ගේජ් වෙලා තමයි ඉදලා තියෙන්නේ. වෘත්තියෙන් මිනිහා බිස්නස්කාරයෙක්. ඩුබායි වල කාලයක් ඉදලා තියෙනවා. ලංකාවට ඇවිත් තියෙන්නේ ලගදි. දැනට මිනිහා ඉන්න තැනත් මං හොයාගත්තා.. "

මනෝජ් කියාගෙන කියාගෙන ගියා... ඒත් කොහොමද මෙච්චර දේවල් මනෝජ් හොයාගත්තේ... යෂ් මනෝජ් දිහා බලන් හිටියේ ඒ ගැනත් දැනගන්න උවමනාවෙන්...

ඒක මනෝජ් තේරුම් ගත්තා..

" මුලින්ම මං හිරුනිගේ ඩීටේල් බිල් එක බැලුවා යෂ් මහත්තයා. ටැවීන් කියපු දවස් එක්ක කෝල් එකක් ඇවිත් තියෙනවා. ඒක තමයි හිරුනි ආන්සර් කරපු අන්තිම කෝල් එක. එක ලග කෝල් දෙකක් ඇවිත්. ආයිත් මේ ෆෝන් එකට කෝල් ආවත් ආන්සර් කරලා තිබු⁣නේ නෑ. මං ඒ කෝල් එක ආපු සිම් එක ගැන විස්තර හෙව්වා. ඒක රෙජිස්ටර් කරලා තිබුනේ යොහාන් කියන නමට. හැබැයි දැන් තියෙන්නේ සිම් එක ඕෆ් කරලා. පස්සේ මං විස්තර දිගටම හොයන් යනකොට මට හම්බුනා ඔන්ලයින් ඔය යොහාන් කියන කෙනා කරපු පේමන්ට් එකක්. ඒක ගෙදරට ඩිලිවර් කරගන්න කරපු පේමන්ට් එකක්. මං ඒක පිටිපස්සේ ගියා. එතනදි මට ඒ අයිටම් ඩිලිවර් කරපු ඇඩ්‍රස් එක ⁣හොයාගන්න පුලුවන් උනා. එහෙමය් යෂ් මහත්තයා මං එයා ගැන විස්තර හොයාගත්තේ.. "

යෂ්ගේ ඇස් දීප්තියෙන් දිලිසුනා.  

" විශිෂ්ඨයි මනෝජ් , ඔයා ඇත්තටම වැඩේ හිතුවට වඩා ලේසි කරා... මට ඇඩ්‍රස් එක දෙන්න. මං බලන්නම් " 

දැනටමත් යෂ් ලග ඉන්නවා මේඝ. යොහාන් ඉන්න තැනක් ගැන විස්තරයකුත් දැන් යෂ් ලග තියෙනවා. හිතුවට වඩා සාර්ථකව අභිරහස විසිදෙනකොට යෂ් ඉක්මනින් යොහාන්ව බිලිබාගන්න සැලැස්මක් එලන්නත් පටන් ගත්තා..

මේක තනි තට්ටුවේ ගෙදරක්. පේන විදිහයට යොහාන් කුලියට ගත්ත තැනක්.. 

මෙතනට එන අය සීමිතයි. පුරුද්දක් විදිහට හැම උදේකම පත්තරය යොහාන් මෙතනය ගෙන්න ගන්නවා. ඊට අමතරව ගෙදරට ඔන බඩු සුපර්මාර්කට් එකකින් ගෙදරටම ගෙන්න ගන්නවා.. යෂ් මේ තොරතුරු එයාගේ හිගන වෙසින් තොරතුරු හොයන සහයකයා හරහා හොයාගත්තා...

ඊලගට යෂ් යොහාන්ව එලියට ගන්න සැලැස්ම එලුවා. මේ වෙනකොය යෂ් තව දෙයක් හොයාගෙන තිබුනා. ඒ පොලිස් නිලධාරියෙක් යොහාන්ව හම්බෙන්න ඇවිත් යනවා එනවා කියලත්. ඒ නිසා පොලිසිය ගාව ගන් නැතුව යොහාන්ව අත් අඩංගුවට ගන්න යෂ්ට සිද්ද උනා අවසානයේ...

හැමදාම පත්තර බෙදන්න එන්නේ තරුන කොලුවෙක්. මේ කොලුවා හෙට දවසේ යොහාන්ගේ ගෙදරට එන් නැති වේවි. ඒ වෙනුවට යෂ් පත්තරය අරන් ඒවි.. 

හෙට සතියේ මුදල් එකතු කරන දවස. ඒ නිසා වෙනදට පත්තරය දාලා ගියත් හෙට යොහාන් ඇවිත් ගනුදෙනු බේරන දවස. ඒ නිසා යෂ්ට යොහාන්ව මුනු ගැහෙන්න පුලුවන්...

ඒ වගේම යෂ් හොයාගත්තා මනෝජ් හරහා හෙට ගෙදරට අවශ්‍ය බඩු ඕඩර් එකක් ගෙදරට එනවා කියලත්. ඉතින් යෂ් පත්තර අරන් යන වෙලාවෙම මේ ඕඩර් එකත් අරන් යෂ්ගේ ගෝලයෝ දෙන්නෙක් මේ ගෙදරට ඒවි.. එතනින් පස්සේ තුන් දෙනෙක් ඉන්නවා යොහාන්ව මෙල්ල කරගන්න. වාසනාව යෂ්ගේ පැත්තේ තිබුනොත්, යොහාන්වත් යෂ්ගේ දැලට හසු වේවි.. 

.
.

ලමයි මට කරන උදව්වක් විදිහට කතාව අනිවාර්යයෙන්ම ශෙයාර් කරන් යන්න ! තව කොටස් දෙකයි ලමයි. මේ කතාවේ පැටලිලි සේරම අපි ඒ කොටසින් විසදමු 